Document ID: 31999R1749

31999R1749
L 214/1
SLUŽBENI LIST EUROPSKE UNIJE
23.07.1999.
UREDBA KOMISIJE (EZ) br. 1749/1999
od 23. srpnja 1999.
o izmjeni Uredbe (EZ) br. 2214/96 o podindeksima harmoniziranih indeksa potrošačkih cijena
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2494/95 od 23. listopada 1995. o harmoniziranim indeksima potrošačkih cijena (1),
nakon savjetovanja s Europskom središnjom bankom (2),
(1)
budući da se na temelju članka 5. stavka 1. točke (b) Uredbe (EZ) br. 2494/95 od svake države članice zahtijeva izrada harmoniziranog indeksa potrošačkih cijena (HIPC);
(2)
budući da Uredba Komisije (EZ) br. 2214/96 (3) utvrđuje podindekse HIPC-a koji se temelje na klasifikaciji Coicop/HIPC (klasifikaciji osobne potrošnje prema namjeni prilagođena potrebama HIPC-a);
(3)
budući da klasifikacija Coicop-a iz listopada 1998. i klasifikacija Coicop/HIPC-a, utvrđena Uredbom Komisije (EZ) br. 1749/96 (4), kako je izmijenjena Uredbama Vijeća (EZ) br. 1687/98 (5) i (EZ) br. 1688/98 (6), zahtijevaju prilagođavanje podindeksa HIPC-a;
(4)
budući da su mjere, predviđene ovom Uredbom u skladu s mišljenjem Odbora za statistički program (SPC), osnovanog Odlukom Vijeća 89/382/EEZ, Euratom (7),
DONIJELA JE OVU UREDBU:
Članak 1.
Prilozi I. i II. Uredbi (EZ) br. 2214/96 zamjenjuju se prilozima I. i II. ovoj Uredbi.
Članak 2.
Države članice mijenjaju postupke prikupljanja i slanja podataka u skladu s odredbama ove Uredbe najkasnije do prosinca 1999., pri čemu izmjene stupaju na snagu s indeksom za siječanj 2000.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. srpnja 1999.

Labels: 3
12
2
18